b'\n_START_ARTICLE_\nRankinova temperaturna lestvica\n_START_PARAGRAPH_\nRankinova temperat\xc3\xbarna l\xc3\xa9stvica [r\xc3\xaankinova ~ ~] je lestvica za merjenje temperatur, ki jo je leta 1859 predlagal \xc5\xa1kotski in\xc5\xbeenir in fizik William John Macquorn Rankine. Stopinja v tej lestvici se navadno ozna\xc4\x8duje z \xc2\xb0R, kar nesre\xc4\x8dno sovpada z oznako za stopinjo R\xc3\xa9aumurjeve lestvice._NEWLINE_Podobno kot Kelvinova temperaturna lestvica je tudi Rankinova lestvica absolutna - ni\xc4\x8d stopinj v tej lestvici je temperatura absolutne ni\xc4\x8dle. Za razliko od Kelvinove, ki je vzela Celzijevo velikost intervala (100\xc2\xb0 med tali\xc5\xa1\xc4\x8dem ledu in vreli\xc5\xa1\xc4\x8dem vode pri obi\xc4\x8dajnem zra\xc4\x8dnem tlaku) pa je Rankine vzel Fahrenheitovo velikost stopinje (180\xc2\xb0 med tali\xc5\xa1\xc4\x8dem ledu in vreli\xc5\xa1\xc4\x8dem vode pri obi\xc4\x8dajnem zra\xc4\x8dnem tlaku).'